Referat af Bestyrelsesmøde d. 04.10.2016  
kl. 19.30 hos Jonas (Ringparken 58, 7500 Holstebro)

Tilstede: Jonas, Margrethe, Linda og Stinne (referent)

**Dagsorden**

* Velkomst
* Siden sidst

*Alt har ligget meget stille henover hele sommerperioden. Dog har der været en del uro i storkredsen pga. fyring i hovedbestyrelsen.*

* Storkredsen – storkredsbestyrelsen

*Størstedelen af storkredsbestyrelsen har valgt at trække sig fra deres poster. Kun to genopstiller på det ekstraordinære årsmøde der afholdes på tirsdag d. 11.10. Vi afventer resultatet.*

* Praktisk vedr. lokalforening

*Jonas og Dennis mangler at få underskrevet papirerne til vores konto i Merkur Bank, men når de er sat, så er det formelle på plads. Storkredsen har nogle penge til os, så snart det er på plads.*

*Vi vil forsøge at fokusere vores energi mod primært at få os etableret ordentligt i Holstebro (evt. med visse fælles arrangementer med Struer) – mere end at forholde os så meget til, hvad der foregår i de andre kredse og i storkredsen.*

*Der har været en forespørgsel fra Struer-kredsen vedr. et evt. EU-arrangement, som de ønsker at lave i fællesskab med os. De er så småt i gang med planlægning af det. Vi tilslutter os.*

*Vi snakker om evt. at kombinere det med et arrangement a la det, som vi talte om sidst, hvor vi kunne skabe mulighed for, at medlemmerne kunne møde hinanden og få snakket sammen over en kop kaffe eller en øl. Linda følger op.*

* KV17 – kandidater, mærkesager osv.

*Vi vil prøve at lave et arrangement for medlemmerne, hvor man kan komme og tilkendegive, hvis man ønsker at stille op til KV. Hvis man ikke ønsker at stille op kan man komme og møde dem der gør. Udover dette vil sådan et arrangement have til formål at skabe noget for medlemmerne at være fælles om, og have et sted at snakke sammen. Vi vil prøve at sætte det i gang i november, så det kan afholdes inden jul, og så vi ikke skal vente til efter nytår. Dennis forespørger på Rådhuskælderen, om det kan afholdes der. Jonas mailer invitationer ud til medlemmerne.*

* Evt.

*Vi har brug for at få undersøgt nærmere ang. et fast lokale at være i, så vi kan få skabt noget mere synlighed omkring os. Jonas vil forhøre sig hos SF og Enhedslisten her i byen og finde ud af om, vi evt. kunne være med i et fælles lokale. Linda vil undersøge mulighederne hos Kulturdivisionen i det gamle slagteri.*

*Jonas har brug for nogle yngre alternativister, primært til at stå sammen med ifm. skolevalg i det nye år, men også for evt. at få startet en ungdomsforening op.*